Държавен вестник, бр. 79, 2003 г., стр. 41

Б Р О Й  79
Д Ъ Р Ж А В Е Н   В Е С Т Н И К
С Т Р .  41
РЕШЕНИЕ № 328-УД
от 21 август 2003 г.
На основание чл. 13, ал. 1, т. 5 във връзка с чл. 15,
ал. 1, т. 1 от Закона за Комисията за финансов надзор
и чл. 204, ал. 1 и 4, чл. 63 и 28 ЗППЦК Комисията за
финансов надзор издава разрешение на “Карол Капи-
тал Мениджмънт”—ЕАД, със седалище и адрес на
управление: София, бул. Христо Ботев 57, да извърш-
ва следната дейност като управляващо дружество: уп-
равление на дейността по инвестиране в ценни книжа
на парични средства, набрани чрез публично предла-
гане на акции, осъществявано от инвестиционни дру-
жества на принципа на разпределение на риска и/или
управление на портфейлите на други институционал-
ни инвеститори.
На основание чл. 13, ал. 3 ЗКФН решението може
да бъде обжалвано по съдебен ред пред Върховния
административен съд на Република България в 14-дне-
вен срок от съобщаването му.
Председател: А. Апостолов
49392а
ОБЩИНА БОРОВО
РЕШЕНИЕ № 375
от 19 август 2003 г.
На основание чл. 21, ал. 1, т. 16 ЗМСМА, чл. 17, ал. 1,
т. 3 ЗАТУРБ Общинският съвет—гр. Борово, създава
кметство в с. Брестовица, община Борово, област Русе.
Председател: Б. Николаева
49130
ОБЩИНСКА АГЕНЦИЯ
ЗА ПРИВАТИЗАЦИЯ—БУРГАС
РЕШЕНИЕ № 27
от 26 август 2003 г.
На основание чл. 21, ал. 1, т. 8 ЗМСМА, чл. 3, ал. 1
от Наредбата за търговете и Решение № 42 от
18.ХII.2002 г. на Общинския съвет—гр. Бургас, и свое
решение № 43 от 25.VIII.2003 г. Надзорният съвет на
Общинската агенция за приватизация—Бургас, реши:
1. Да се проведе публичен търг с явно наддаване за
продажба с правото на строеж на следните обекти:
бивша административна сграда с прилежащ терен в с.
Братово, кв. 6, пл. 1, с начална цена—4500 лв. и депо-
зитна вноска—450 лв.; магазин, м. с. Черно море, об-
щина Бургас, с начална цена—2600 лв. и депозитна
вноска—260 лв.
2. Търгът да се проведе на 7.Х.2003 г. от 17 ч. в за-
лата на ул. Конт Андрованти 1, ет. 3.
3. Участници в търга следва да заемат местата си в
залата 20 минути преди началото на търга.
4. При неявяване на кандидати търгът да се прове-
де на 14.Х.2003 г. от 17 ч. и 30 мин. на същото място.
5. Депозитът за участие да се внесе по банкова
сметка № 3000602425, БИН 7444500000, банков код
13071217, при “Общинска банка”—Бургас.
6. Тръжната документация за обекта се закупува в
агенцията всеки работен ден до деня преди търга вклю-
чително от 9 до 17 ч. срещу заплатени в брой 80 лв.,
като физическите лица закупуват лично или с нотари-
ално заверено пълномощно, а юридическите лица пред-
ставят удостоверение за актуално състояние.
7. Огледът на обектите се извършва с представител
на агенцията през всички работни дни след представен
платежен документ за закупена тръжна документация.
Председател на Надзорния съвет: Д. Стоянов
49364
ОБЩИНА ДВЕ МОГИЛИ
РЕШЕНИЕ № 462
от 12 август 2003 г.
На основание чл. 21, ал. 1, т. 16 ЗМСМА, чл. 14, 16
и чл. 17, ал. 1, т. 3 ЗАТУРБ Общинският съвет—гр. Две
могили, реши:
1. Създава кметство Могилино с административен
център с. Могилино, община Две могили, област Русе.
2. Създава кметство Острица с административен
център с. Острица, община Две могили, област Русе.
Председател: П. Петров
49129
ОБЩИНА ДЖЕБЕЛ
РЕШЕНИЕ № 260
от 4 август 2003 г.
На основание чл. 22, ал. 1 ЗМСМА, чл. 34, ал. 1 ЗОС
и решение № 255 от 30.VI.2003 г. Общинският съвет—
гр. Джебел, реши:
1. Приема приватизационната оценка на недвижим
имот—частна общинска собственост, представляващ
първи блок от поликлиника в Джебел, в размер 24 200 лв.
2. Упълномощава кмета на общината да предпри-
еме процедура по продажбата на имота чрез публично
оповестен конкурс.
Председател: С. Юсеин
48974
ОБЩИНА—ГР. ЕЛИН ПЕЛИН
ЗАПОВЕД № 459
от 25 август 2003 г.
На основание чл. 8, ал. 2 ЗОС, чл. 3, ал. 5 от Наред-
бата за търговете във връзка с изпълнението на реше-
ние № 915 по протокол № 43 от 6.II.2003 г., решение
№ 1061 по протокол № 47 от 31.VII.2003 г. и решение
№ 1092 по протокол № 48 от 7.VIII.2003 г. на Общинс-
кия съвет—гр. Елин Пелин, нареждам:
1. Да се проведе търг с явно наддаване за продажба
на общински земеделски имот № 160004 с площ от 60
дка в м. Пред селото в землището на с. Равно поле,
община Елин Пелин.
2. Определям начална тръжна цена в размер 61 110 лв.
3. Начин на плащане—в 7-дневен срок след про-
веждане на търга по следния начин: за стойността на
земята: на Данъчно подразделение—Елин Пелин—
банкова сметка № 3000320308, БИН 7311560000, б.к.
660824444, в ТБ “Биохим”—АД, клон Елин Пелин; за
данък върху придобиване на имуществото по възмез-
ден начин: на Данъчно подразделение—Елин Пелин,
банкова сметка № 3000320308, БИН 7311250005, б.к.
66084444 в ТБ “Биохим”—АД, клон Елин Пелин; за
2 % режийни разноски върху стойността на земята—
на Данъчно подразделение—Елин Пелин, банкова
сметка № 3000320308, БИН 7311700000, б.к. 66084444 в
ТБ “Биохим”—АД, клон Елин Пелин.
4. Специални условия—поземленият имот, предмет
на продажба чрез търг, представлява ливада, осма ка-
тегория, съгласно Акт № 486 от 24.IV.2003 г. за частна
общинска собственост.
5. Определя се дата за провеждане на търга—на
31-ия ден след обнародването в “Държавен вестник”
от 10 ч. в салона на ОбС—Елин Пелин, ет. 1 в сградата
на общината, пл. Независимост 1. В случай че 31-ият
ден е почивен, търгът да се проведе на първия работен
ден след почивния.
6. Депозитът за участие в търга е в размер 75 на сто
върху началната тръжна цена и се плаща по банкова
сметка № 5000002830 на община Елин Пелин, ТБ “Би-
охим”—АД, клон Елин Пелин.